recursal/SuperWikiNEXT-32B huggingface dataset:
**গ্ত্সো-স্ক্যেস-র্দো-র্জে** (তিব্বতি: གཙོ་སྐྱེས་རྡོ་རྗེ, ওয়াইলি: *gtso skyes rdo rje*) (?- ১৫১০) তিব্বতের রিং-স্পুংস-পা রাজবংশের এক রাজপুরুষ ছিলেন, যিনি ১৪৯১ থেকে ১৪৯৯ খ্রিষ্টাব্দের মধ্যে ফাগ-মো-গ্রু-পা রাজবংশের উত্তরাধিকারীর নাবালকত্বের জন্য মধ্য তিব্বত শাসনের সুযোগ পান।

রাজত্ব
------

গ্ত্সো-স্ক্যেস-র্দো-র্জে ছিলেন রিং-স্পুংস-পা রাজবংশের প্রথম রাজা নোর-বু-ব্জাং-পোর চতুর্থ পুত্র ছিলেন। নোর-বু-ব্জাং-পোর অপর এক পুত্র কুন-তু-ব্জাং-পো রিং-স্পুংস-পা রাজবংশের দ্বিতীয় রাজা হিসেবে ক্ষমতালাভ করলে তিনি ইয়ার্লুং উপত্যকার খার্তোগ অঞ্চলটি শাসনের অধিকার পান। ১৪৯১ খ্রিষ্টাব্দে রিং-স্পুংস-পা রাজবংশের তৃতীয় রাজা দোন-য়োদ-র্দো-র্জের আমলে ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর মৃত্যু হলে গ্ত্সো-স্ক্যেস-র্দো-র্জে ফাগ-মো-গ্রু-পা রাজবংশের সিংহাসনের উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে ফাগ-মো-গ্রু-পা রাজ্যের অভিভাবক হয়ে যান। রিং-স্পুংস-পা রাজবংশের রাজা দোন-য়োদ-র্দো-র্জে এবং ঐ বংশের রাজপুরুষ গ্ত্সো-স্ক্যেস-র্দো-র্জে মধ্য তিব্বতের দ্বুস ও গ্ত্সাং উভয় অঞ্চলের শাসন করলেও ওই অঞ্চলের রাজনৈতিক অস্থিরতা চলতেই থাকে। গ্ত্সো-স্ক্যেস-র্দো-র্জে দ্বস শাসন চলাকালীন দোন-য়োদ-র্দো-র্জে লাসা অধিকার করেন এবং কার্মা-ব্কা'-ব্র্গ্যুদ ধর্মসম্প্রদায়ের বৌদ্ধরা দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনে বাধা সৃষ্টি করে। ১৪৯৯ খ্রিষ্টাব্দে দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। ১৫১০ খ্রিষ্টাব্দে গ্ত্সো-স্ক্যেস-র্দো-র্জের মৃত্যু হলে দোন-য়োদ-র্দো-র্জের সঙ্গে ঙ্গাগ-দ্বাং-ব্ক্রা-শিস-গ্রাগ্স-পার মধ্যে একটি সামরিক লড়াই শুরু হলেও দ্রুত তাদের মধ্যে মধ্যস্থতা হয়ে যায়।

তথ্যসূত্র
---------

1. ↑  Giuseppe Tucci, Deb T'er Dmar Po Gsar Ma. Rome 1971, p. 223
2. ↑  Giuseppe Tucci, Tibetan Painted Scrolls. Rome 1949, p. 642.
3. ↑  Giuseppe Tucci, Tibetan Painted Scrolls. Rome 1949, p. 693.
4. ↑  Tsepon W.D. Shakabpa, Tibet. A Political History. Yale 1967, p. 87-8.
5. ↑  Per K. Sorensen & Guntram Hazod, *Rulers on the Celestial Plain*, Wien 2007, p. 502.

| * দে
* স
রিং-স্পুংস-পা রাজবংশ |
| --- |
| 
* নোর-বু-ব্জাং-পো
* কুন-তু-ব্জাং-পো
* দোন-য়োদ-র্দো-র্জে
* গ্ত্সো-স্ক্যেস-র্দো-র্জে
* ঙ্গাগ-দ্বাং-র্নাম-র্গ্যাল
* দোন-'গ্রুব-ত্শে-ব্র্তান-র্দো-র্জে
* ঙ্গাগ-দ্বাং-'জিগ্স-মেদ-গ্রাগ্স-পা

 |
যারা সম্মিলিত জাতীয়তাবাদের পক্ষে ছিলেন, তারা ভারত ভাগের তীব্র বিরোধিতা করেছিলেন
**সম্মিলিত জাতীয়তাবাদ** (হিন্দুস্তানি: *মুশতারেকা ওয়াতানিয়াত* বা *মুত্তাহিদাহ কওমিয়াত* ) একটি ধারণা যা যুক্তি দেয় যে ভারতীয় জাতি বিভিন্ন সংস্কৃতি, বর্ণ, সম্প্রদায় এবং বিশ্বাসের লোকদের দ্বারা গঠিত। ধারণাটি শেখায় যে ভারতে জাতীয়তাবাদকে ধর্ম দ্বারা সংজ্ঞায়িত করা যায় না। যদিও ভারতীয় নাগরিকরা তাদের স্বতন্ত্র ধর্মীয় ঐতিহ্য বজায় রাখে, তারা এক অখন্ড ভারতীয় জাতির সদস্য। এই নীতিটি হিন্দু জাতীয়তাবাদ বা অন্য কোন ধর্মীয় অরাজকতাকে ভারতীয় দেশপ্রেম বা জাতীয়তাবাদের অনুমিত প্রয়োজনীয়তা করার প্রচেষ্টার বিরোধিতা করে। সম্মিলিত জাতীয়তাবাদ মতে, ভারতীয় উপমহাদেশে ব্রিটিশদের আগমনের আগে বিভিন্ন ধর্মীয় বিশ্বাসের মানুষের মধ্যে কোনো শত্রুতা ছিল না এবং এই কৃত্রিম বিভাজনগুলি ভারতীয় সমাজ দ্বারা কাটিয়ে উঠতে পারে।

আরও দেখুন
---------

* ভারতীয় জাতীয়তাবাদ
* সম্মিলিত জাতীয়তাবাদ ও ইসলাম
* ভারতীয় পুনর্মিলন

তথ্যসূত্র
---------

1. ↑  Bahadur, Kalim (১৯৯৮)। *Democracy in Pakistan: Crises and Conflicts* (ইংরেজি ভাষায়)। Har-Anand Publications। পৃষ্ঠা 33। আইএসবিএন 978-81-241-0083-7।
2. ↑  Sajjad, Mohammad (২০১৪)। *Muslim Politics in Bihar: Changing Contours* (ইংরেজি ভাষায়)। Routledge। আইএসবিএন 978-1-317-55982-5।
3. 1 2 3  Hardiman, David (২০০৩)। *Gandhi in His Time and Ours: The Global Legacy of His Ideas* (ইংরেজি ভাষায়)। Columbia University Press। পৃষ্ঠা 22। আইএসবিএন 978-0-231-13114-8।
4. ↑  Bennema, Cornelis; Bhakiaraj, Paul Joshua (২০১১)। *Indian and Christian: Changing Identities in Modern India* (ইংরেজি ভাষায়)। SAIACS Press & Oxford House Research। পৃষ্ঠা 157। আইএসবিএন 978-81-87712-26-8।
**সম্রাজ্ঞী জিনঘুয়াই**, যিনি লেডি ওয়াং নামেও পরিচিত, সান কুয়ানের একজন উপপত্নী। উল্লেখ্য, সান কুয়ান হলেন চীনের থ্রি কিংডম সময়ের ইস্টার্ন উ প্রদেশের প্রতিষ্ঠাতা সম্রাট।

লেডি ওয়াং এর জন্ম ও মৃত্যু সময় জানা যায়নি। তিনি গোংআন, হুবেইতে জিং টম্বে শায়িত আছেন। এমপ্রেস জিনঘুয়াই তাঁর মরণোত্তর নাম।

জীবন
----

জীবনকালে তিনি "লেডি ওয়াং অফ ন্যানইয়াং" নামে পরিচিত ছিলেন যেহেতু তিনি ন্যানইয়াং থেকে এসেছিলেন। এই নামের পেছনে আরেকটি কারণ ছিল। সান কুয়ানের আরেকটি স্ত্রীর নামও ছিল লেডি ওয়াং। তাই পরবর্তীতে তাঁদের নাম হয় লেডি ওয়াং অফ ন্যানইয়াং এবং লেডি ওয়াং অফ ল্যাংগি৷  জায়াহ পিরিওডে (২৩২-২৩৮) এম্প্রেস জিনঘুয়াই সান কুয়ানের হারেমে প্রবেশ করেন, সম্ভবত ২৩৫ এ যখন তিনি সান জিউকে জন্ম দেন। কিন্তু যখন সান হে সম্পত্তির উত্তরাধিকারী হয় তখন লেডি ওয়াং অফ ল্যাংগিকে সম্মানে ভূষিত করা হয় এবং সান কুয়ানের অন্যান্য স্ত্রীদেরকে প্রাসাদ হতে বের করে দেওয়া হয়। তখন এম্প্রেস জিনঘুয়াইকে গোংআনে পাঠানো হয়, যেখানে তিনি মৃত্যুবরণ করেন ও তাঁকে সমাধিত করা হয়।

পরিবার ও আত্মীয়
----------------

সান জিউ সম্রাট হবার পর লেডি ওয়াং অফ ন্যাংগিকে এম্প্রেস জিনঘুয়াই উপাধিতে ভূষিত করেন। এরপরে লেডি ওয়াং এর মৃতদেহ জিং সমাধিস্থলে রাখা হয়। এই সমাধিস্থলের বর্তমান ঠিকানা জানা যায়নি। ওয়াং ফ্যামিলির কোনো পুরুষ বংশধর ছিল না। তাই লেডি ওয়াং এর এক মামাতো ভাইকে প্রজাসভার মার্কিউসেট পদে বসানো হয়।

তথ্যসূত্র
---------

1. ↑  (吳主權王夫人，南陽人也。) Sanguozhi vol.
2. ↑  (以選人宮，嘉禾中得幸，生（孫）休。及和為太子，和母貴重，諸姬有寵者，皆出居外。夫人出公安，卒，因葬焉。) Sanguozhi, vol. 50.
3. ↑  (休即位，遣使追尊曰敬懷皇后，改葬敬陵。) Sanguozhi vol. 50.
4. ↑  Cutter and Crowell, p.220.
5. ↑  (王氏無後，封同母弟文雍為亭侯。) Sanguozhi vol 50.
**ভিস্কোমিটার** হল প্রবাহী বা তরল পদার্থের সান্দ্রতা পরিমাপক যন্ত্র। তরলের ক্ষেত্রে তরলের প্রবাহ দশার উপর সান্দ্রতার তারতম্য হয়। এ তারতম্য সহ পরিমাপের জন্য ব্যবহৃত হয় রিওমিটার নামের এক যন্ত্র। ভিস্কোমিটার কেবল একমুখী প্রবাহ পরিমাপ করতে পারে।

সাধারণত, দুটো ঘটনা ঘটে। হয় তরল স্থির থাকে এবং বস্তু এর ভেতর দিয়ে অতিক্রম করে চলে যায় নয়তো বস্তু স্থির থাকে এবং তরল একে অতিক্রম করে চলে যায়।
২০ডিগ্রী সেলসিয়াস তাপমাত্রায় পানির গতিশীল সান্দ্রতা ১.০৩৮ মিলি প্যাসকেল- সেকেন্ড এবং এর গতিশক্তিজনিত সান্দ্রতা ১.০০২২ মিমি^২/সেকেন্ড; এই মানগুলো বিবিধ সান্দ্রতা পরিমাপের জন্য ব্যবহৃত হয়।

তরলের জন্য আদর্শ গবেষণাগার ভিস্কোমিটার
--------------------------------------

### ইউ-টিউব ভিস্কোমিটার

### পতনশীল গোলকের ভিস্কোমিটার

পতনশীল বলের ভিস্কোমিটার
-----------------------

পতনশীল পিস্টনের ভিস্কোমিটার
---------------------------

কম্পনশীল ভিস্কোমিটার
--------------------

ঘূর্ণনশীল ভিস্কোমিটার
---------------------

### তাড়িৎচৌম্বকীয়ভাবে ঘূর্ণনশীল গোলকের ভিস্কোমিটার

### stabinger ভিস্কোমিটার

বুদবুদ ভিস্কোমিটার
------------------

আয়তাকার দ্বি-চিড় ভিস্কোমিটার
------------------------------

বিবিধ প্রকার ভিস্কোমিটার
------------------------

আরও দেখুন
---------

তথ্যসূত্র
---------

বহিঃস্থ লিংকসমূহ
----------------
এই নিবন্ধটি একটি জলাধার সম্পর্কে। একই নামের জলপ্রপাতের জন্য ভীমকুণ্ড জলপ্রপাত দেখুন।
**ভীমকুণ্ড** মধ্যপ্রদেশের একটি প্রাকৃতিক জলাধার ও পবিত্র স্থান যা ছতরপুর জেলায় অবস্থিত। এটি ছতরপুর থেকে প্রায় ৮০ কিমি দূরত্বে অবস্থিত। এই কুণ্ডের জল চমকপ্রদভাবে নীল রঙের। এই কুণ্ডের গভীরতা অসীম বলে বিশ্বাস করা হয়। স্থানীয়রা বলছেন, ভীমকুণ্ডের জলস্তর ২০০৪ সালে যখন সুনামি আঘাত হানে তখন প্রায় ৩০ মিটার পর্যন্ত বেড়ে যায়।

মহাভারতে ভীমকুণ্ড সম্পর্কে উল্লেখ
---------------------------------

ভীমকুণ্ড ভিউ টাওয়ার থেকে তোলা ছবি
হিন্দু মহাকাব্য মহাভারতে পাণ্ডবদের বর্ণনায় ভীমকুণ্ডের উল্লেখ করা হয়েছে। দ্রৌপদী তপ্ত সূর্যের কারণে ক্লান্তি ও তৃষ্ণার্ত বোধ করলে; পাণ্ডবগণের মধ্যে বেশি শক্তিধর ভীম তার গদা দ্বারা মাটিতে আঘাত করে এবং জল বের হওয়া শুরু হয় ও এভাবে এই জলাধারটির উৎপত্তি হয়।

এই কুণ্ডটি একটি ভূগর্ভস্থ গুহার মধ্যে ও গুহার মুখ থেকে প্রায় ৩০ মিটার ভেতরে অবস্থিত। প্রবেশদ্বারের বামে একটি ছোট শিবলিঙ্গ আছে; কিন্তু এখানে সত্যিই বিস্ময়কর ব্যাপার হল, গুহার ছাদে কুণ্ডের ঠিক উপরে একটি ছোট খোলের মতো গর্ত আছে, কারণ হিসেবে বিশ্বাস করা হয় যে এই স্থানটি ভীমের গাদা দিয়ে আঘাত করার ফলে হয়েছে। এই জলাধারটির গভীরতা অসীম বলে বিশ্বাস করা হয়।

জলাধারটির চমকপ্রদ নীল জল ও লাল পাথরের দেওয়াল মিলে বৈপরীত্যের সুন্দর উদাহরণের সৃষ্টি করেছে। এর চার পাশে আরও কিছু গুহা রয়েছে কিন্তু গুহাগুলোর কোথায় যাচ্ছে তার সন্ধান কোনও যথেষ্ট সাহসী দিতে পারেননি। এ কারণে এটিকে রহস্যময় ও উত্তেজনাপূর্ণ মনে করা হয়; এবং মহাকাব্যে বর্ণিত ধারণায় লোক বিশ্বাস করে।

কুণ্ড সম্পর্কে অন্যান্য কিংবদন্তি
---------------------------------

বৈতরণী নদী জলাধারটি থেকে নিচে পতিত হচ্ছে
আরেকটি কিংবদন্তি আছে যে, ঋষি নারদ ভক্তিভরে প্রভু বিষ্ণুর প্রশংসায় গন্ধর্ব গানের (স্বর্গীয় গান) সাধনা করেছিলেন। তার ভক্তিতে প্রভু বিষ্ণু প্রসন্ন হয়ে এই কুণ্ডটিতে আবির্ভূত হন; এবং বিষ্ণুর নীল রঙের কারণে কুণ্ডের জল নীল রঙে পরিণত হয়। বলা বাহুল্য, এই জলাধারটি নীলকুণ্ড ও ঋষির নামানুসারে নারদকুণ্ড নামেও পরিচিত।

তথ্যসূত্র
---------

1. ↑  "BheemKund – The Mystery of Turquoise Water Kund - Amazing Lesser Known"। *www.anotherindia.in* (ইংরেজি ভাষায়)। ০১ এপ্রিল ২০১৭। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৭।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* 
*
তারা স্ট্রং
**তারা লিন স্ট্রং** (জন্ম ১২ ফেব্রুয়ারি ১৯৭৩) একজন কানাডীয়-মার্কিন অভিনেত্রী। তিনি অ্যানিমেশন এবং ভিডিও গেমে তার কন্ঠদানের জন্য পরিচিত।

তার কণ্ঠদানের মধ্যে রয়েছে অ্যানিমেটেড সিরিজ যেমন দ্য নিউ ব্যাটম্যান অ্যাডভেঞ্চারস, টিন টাইটানস, টিন টাইটানস গো!, রুগ্রাটস, দ্য পাওয়ারপাফ গার্লস, দ্য ফেয়ারলি অডপ্যারেন্টস, জিয়াওলিন শোডাউন, বেন ১০, চাউডার, ওয়াও! কি দারুন! উব্বিজি!, মাই লিটল পনি: ফ্রেন্ডশিপ ইজ ম্যাজিক, ডিসি সুপার হিরো গার্লস এবং ইউনিকিটি! তিনি ভিডিও গেম মর্টাল কম্ব্যাট এক্স, আলটিমেট মার্ভেল বনাম ক্যাপকম ৩, জ্যাক এবং ড্যাক্সটার, ফাইনাল ফ্যান্টাসি এক্স, এক্স-২, ব্লু ড্রাগন এবং ব্যাটম্যান: আরখাম-এর বিভিন্ন চরিত্রে কণ্ঠ দিয়েছেন।

তিনি অ্যানি পুরস্কার এবং ডেটাইম এমি মনোনয়ন অর্জন করেছেন এবং একাডেমি অফ ইন্টারেক্টিভ আর্টস অ্যান্ড সায়েন্সেস থেকে একটি পুরস্কার জিতেছেন।

তথ্যসূত্র
---------

1. ↑  "HOME"। *Tara* (ইংরেজি ভাষায়)। সংগ্রহের তারিখ ২০২২-০৩-০৬।
2. ↑  "Square Haven News / Tara Strong to voice Kluke in Blue Dragon"। *squarehaven.com* (ইংরেজি ভাষায়)। ২০১৫-০১-১০ তারিখে মূল থেকে আর্কাইভ করা। সংগ্রহের তারিখ ২০২২-০৩-০৬।
3. ↑  "Versatile voice is key to success"। *The Canadian Jewish News* (ইংরেজি ভাষায়)। ২০১৩-১১-০৪। সংগ্রহের তারিখ ২০২২-০৩-০৬।
4. ↑  "Versatile voice is key to success"। *The Canadian Jewish News* (ইংরেজি ভাষায়)। ২০১৩-১১-০৪। সংগ্রহের তারিখ ২০২২-০৩-০৬।
5. ↑  "Tara Strong"। *TVGuide.com* (ইংরেজি ভাষায়)। সংগ্রহের তারিখ ২০২২-০৩-০৬।
6. ↑  "Interviewly - Tara Strong February 2014 - reddit AMA"। *web.archive.org*। ২০১৫-০৩-২৬। Archived from the original on ২০১৫-০৩-২৬। সংগ্রহের তারিখ ২০২২-০৩-০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**ডিপথেরিয়া** মানবদেহের শ্বসনতন্ত্রের ব্যাক্টেরিয়া ঘঠিত একটি রোগ। করনিব্যাক্টেরিয়াম ডিপথেরি (*Corynebacterium diphtheriae*) নামাক ব্যাক্টেরিয়া এই রোগের জন্য দায়ী। এ রোগে সাধারণত দেহের গলা আক্রান্ত হয়। 

ডিপথেরিয়া আক্রান্তের ত্বক।

করনিব্যাক্টেরিয়াম ডিপথেরি (*Corynebacterium diphtheriae*)
----------------------------------------------------------

সাধারণত এই ব্যাক্টেরিয়া মানুষের শ্বসনতন্ত্রের উপরিভাগের সাধারণ বাসিন্দা (Normal flora)। এরা গ্রাম পজিটিভ (Gram positive), দন্ডাকার (Bacilli), এন্ডোস্পোর (Endospore) উৎপাদনকারী ব্যাক্টেরিয়া।

ডিপথেরিয়া টক্সিন
-----------------

ডিপথেরিয়া একটি এবি টক্সিন। এতে একটি এ (A) ও একটি বি (B) অংশ থাকে। এটি মানুষের জানা ব্যাক্টেরিয়ার সবচেয়ে শক্তিশালী টক্সিন। একটি মাত্র অণু একটি সম্পূর্ণ কোষকে মেরে ফেলতে পারে। 
এটি পানিবাহিত রোগ।

প্রতিকার
--------

ডিপথেরিয়ার টক্সিনের বিরুদ্ধে অতন্ত্য শক্তিশালী ভ্যাক্সিন আবিষ্কার হয়েছে। শিশুকে যে ডিপিটি (DPT Vaccine) ভ্যাক্সিন (ডিপথেরিয়া পারটুসিস (Pertusis), টিটেনাস (Tetanus)) দেওয়া হয় তাকে মানুষ সারা জীবনের জন্য ডিপথেরিয়ার বিরুদ্ধে প্রতিরোধ ক্ষমতা লাভ করে।
**ভীমা বাই হোলকার** (১৭ই সেপ্টেম্বর ১৭৯৫ - ২৮শে নভেম্বর ১৮৫৮) ছিলেন ইন্দোরের মহারাজা যশবন্ত রাও হোলকারের কন্যা। তিনি ছিলেন রানি অহল্যাবাঈ হোলকারের নাতনি, এবং দ্বিতীয় মল্হার রাও হোলকারের বড় বোন।

১৮১৭ সালের ২১শে ডিসেম্বর, স্যার টমাস হিসলপের নেতৃত্বে ইস্ট ইন্ডিয়া কোম্পানির একটি সেনাবাহিনী, ১১ বছর বয়সী মহারাজা মল্হার রাও হোলকার দ্বিতীয় এবং ২২ বছর বয়সী ভীমা বাই হোলকারের নেতৃত্বাধীন হোলকার সেনাবাহিনীকে আক্রমণ করে। মাহিদপুরে সংঘঠিত মাহিদপুরের যুদ্ধে, তিনি ব্রিটিশের বিরুদ্ধে, হাতে তলোয়ার ও বল্লম নিয়ে, ২,৫০০ অশ্বারোহীর একটি সৈন্যবাহিনীর নেতৃত্ব দিয়েছিলেন। বিশ্বাস করা হয় যে একজন সৈনিক হিসেবে ইস্ট ইন্ডিয়া কোম্পানির বিরুদ্ধে তাঁর সাহসিকতাপূর্ণ যুদ্ধ ১৮৫৭ সালের সিপাহী বিদ্রোহের সময় ঝাঁসির রানি লক্ষ্মীবাইকে লড়াই করতে অনুপ্রাণিত করেছিল।

১৮৫৮ সালের ২৮শে নভেম্বর তিনি ইন্দোরে মারা যান।

প্রারম্ভিক জীবন
---------------

ভীমা অকালে তাঁর স্বামীকে হারিয়ে নির্জনে বিধবার জীবনযাপন শুরু করেছিলেন। কিছুদিনের মধ্যে তিনি তাঁর বাবাকেও হারান। যখন তিনি জানতে পারলেন যে ব্রিটিশরা ইন্দোর রাজ্যকে ব্রিটিশ রাজ্যের সঙ্গে সংযুক্ত করার পরিকল্পনা করছে, তিনি খেদ করে বলেন যে, সেই মাতৃভূমি "যা অহল্যাবাঈ হোলকার এবং আমার পিতার মতো বিশিষ্ট পূর্বপুরুষদের রক্ত ​​ও ঘামে সমৃদ্ধ হয়েছিল, অবশ্যই বিদেশীদের কবল থেকে রক্ষা করতে হবে।" তিনি বিধবার বেশ পরিত্যাগ করেন এবং তলোয়ার হাতে ব্রিটিশদের বিরুদ্ধে লড়াই করার শপথ নেন।

মাহিদপুরের যুদ্ধ
----------------

১৮১৭ সালের ২১শে ডিসেম্বর, স্যার টমাস হিসলপের নেতৃত্বে ইস্ট ইন্ডিয়া কোম্পানির একটি সেনাবাহিনী হোলকার সেনাবাহিনীকে আক্রমণ করে। হোলকার সেনাবাহিনীর নেতৃত্বে ছিলেন ১১ বছর বয়সী মহারাজা মল্হার রাও হোলকার দ্বিতীয় এবং ২২ বছর বয়সী ভীমা বাই হোলকার। রোশন বেগের নেতৃত্বে হোলকার কামান বাহিনী ৬৩টি কামানের লম্বা লাইন দিয়ে তাদের আক্রমণ করে। এক পর্যায়ে মনে হয়েছিল ব্রিটিশরা যুদ্ধে হেরে যাওয়ার পথে। কিন্তু দুঃখের বিষয় ছিল যে, হোলকার শিবিরের বিশ্বাসঘাতক গফুর খান ব্রিটিশদের সাহায্য করেছিল। খান তার নেতৃত্বে থাকা বাহিনী নিয়ে যুদ্ধ না করে যুদ্ধক্ষেত্র পরিত্যাগ করে। এর পরে, হোলকাররা চূড়ান্তভাবে পরাজিত হন। এই পরাজয়ের পর ১৮১৮ সালের ৬ই জানুয়ারি মান্দসৌরের চুক্তির মাধ্যমে, সমগ্র খানদেশ জেলা সহ সাতপুরা পর্বতশ্রেণীর দক্ষিণের সমস্ত হোলকার অঞ্চল ব্রিটিশদের হাতে তুলে দেওয়া হয়েছিল।

তথ্যসূত্র
---------

1. ↑  "Bhima Bai Holkar: The first woman to wield a sword against the British"। সংগ্রহের তারিখ ২৫ ফেব্রুয়ারি ২০২২।
2. ↑  "Bhima Bai Holkar"। সংগ্রহের তারিখ ২৫ ফেব্রুয়ারি ২০২২।

আরও এখুন
--------

* Holkar
২০১৯ খ্রিস্টাব্দ অবধি বিশ্ব জনসংখ্যা বৃদ্ধির লেখচিত্র
২০১৮ খ্রিস্টাব্দে বিশ্বের বিভিন্ন দেশের জনসংখ্যা বৃদ্ধির হার
**বিশ্ব জনসংখ্যা দিবস** প্রতি বছর ১১ জুলাই তারিখে পালিত একটি বাৎসরিক আয়োজন, যার লক্ষ্য বিশ্ব জনসংখ্যা সংক্রান্ত বিভিন্ন প্রশ্নের উপরে জনসচেতনতা বৃদ্ধি করা। ১৯৮৭ সালের ১১ জুলাই তারিখে বিশ্ব জনসংখ্যা ৫০০ কোটি ছাড়িয়ে গেলে সারা বিশ্বের জনমানুষের মধ্যে যে আগ্রহের সৃষ্টি হয়, তাতে অনুপ্রাণিত হয়ে ১৯৮৯ সালে জাতিসংঘ উন্নয়ন কর্মসূচির পরিচালনা পরিষদ এই দিবসটি প্রতিষ্ঠা করে। বিশ্ব জনসংখ্যা দিবসের লক্ষ্য হলো পরিবার পরিকল্পনা, লিঙ্গসমতা, দারিদ্র, মাতৃস্বাস্থ্য এবং মানবাধিকারের মতো জনসংখ্যা সংক্রান্ত বিভিন্ন বিষয়ে জনগণের সচেতনতা বৃদ্ধি করা।

বিশ্বব্যাংকের ‘বিশ্ব জনসংখ্যা প্রতিবেদন-২০২১’ অনুযায়ী ২০২১ সালের শেষে বিশ্বের জনসংখ্যা প্রায় ৭৮৭ কোটি ৫০ লাখ। ২০১৯ সালের মাঝামাঝি বিশ্বের জনসংখ্যা ৭৭০ কোটিতে পৌঁছেছিল। এটি ক্রমান্বয়ে বৃদ্ধি পেয়ে ২০৩০ সালে ৮৫০ কোটি, ২০৫০ সালে ৯৭০ কোটি এবং এবং ২১০০ সালে গিয়ে ১০৯০ কোটিতে পোঁছাতে পারে বলে জাতিসংঘ অনুমান করছে। ২০৫০ সালের মধ্যে যে জনসংখ্যা বৃদ্ধি পাবে, তার অর্ধেকের বেশি সংঘটিত হবে ৯টি দেশে; এগুলি হল ভারত, নাইজেরিয়া, পাকিস্তান, কঙ্গো গণতান্ত্রিক প্রজাতন্ত্র, ইথিওপিয়া, তানজানিয়া, ইন্দোনেশিয়া, মিশর এবং মার্কিন যুক্তরাষ্ট্র। ২০২৭ সাল নাগাদ ভারত চীনকে ছাড়িয়ে বিশ্বের সবচেয়ে জনবহুল রাষ্ট্রে পরিণত হবে।

তথ্যসূত্র
---------

1. ↑  "World Population Day: Health And Rights Of Women In The Time Of COVID-19"। *NDTV.com*। সংগ্রহের তারিখ ২০২০-০৭-১১।
2. ↑  "বিশ্বের জনসংখ্যা কত?, বাংলা ট্রিবিউন, ২৭ মার্চ ২০২২"। ২৭ মার্চ ২০২২ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২২।
3. 1 2  Population Division of the United Nations Department of Economic and Social Affairs (২০১৯), *World Population Prospects 2019: Highlights* (পিডিএফ) উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* জনসংখ্যার ভিত্তিতে দেশগুলির তালিকা
* জনসংখ্যা বিষয়ক সংস্থাসমূহের তালিকা
* মানুষের অতিরিক্ত জনসংখ্যা
* ঋণাত্মক জনসংখ্যা বৃদ্ধি
* জাতিসংঘ জনসংখ্যা তহবিল

বহিঃসংযোগ
---------

* জাতিসংঘের জনসংখ্যা প্রাক্কলন এবং অভিক্ষেপ
* বিশ্ব জনসংখ্যা ঘড়ি
**ভীমকান্ত বুড়াগোহাইন** (উনামে **মামা**, **স্যার** ), যাকে **উলফার পিতাও** বলা হয়, তিনি আসামের বিপ্লবী সংগঠন উলফা- এর রাজনৈতিক উপদেষ্টা এবং মতাদর্শী ছিলেন। তিনি সংগঠনের অন্যতম প্রতিষ্ঠাতা নেতাও ছিলেন।

গ্রেফতার
--------

২০০৩ সালের ডিসেম্বরে অপারেশন চলাকালীন ভুটানি রয়্যাল আর্মি তাকে গ্রেপ্তার করে এবং ২০০৪ সালের জানুয়ারিতে ভারতীয় সেনাবাহিনীর কাছে হস্তান্তর করা হয়। তিনি ৫ ডিসেম্বর ২০১০-এ সাত বছর পর জেল থেকে মুক্তি পান।

মৃত্যুর গুজব
------------

উলফা দাবি করেছে যে বুরাগোহাইনকে রয়্যাল ভুটান আর্মি (আরবিএ) দ্বারা অপারেশনের সময় ধরে নিয়ে গিয়ে হত্যা করা হয়েছিল যখন সে আত্মসমর্পণের চেষ্টা করছিল এবং একটি সাদা পতাকা নেড়ে নারী ও শিশুদের একটি দলের নেতৃত্ব দিচ্ছিল। সংগঠনটির চেয়ারম্যান অরবিন্দ রাজখোয়াও ভুটানের রাজার কাছে মৃতদেহ তার পরিবারের কাছে ফেরত দেওয়ার আবেদন করেছিলেন। এটি ২০-২১ ডিসেম্বর ২০০৩ তারিখে ৪৮ ঘণ্টার আসাম বন্ধ নামেও ডাকা হয়েছিল। আরবিএ দাবি করেছে যে বুরাগোহাইনকে বন্দী বা হত্যা করা হয়নি, যেখানে ভারতীয় সেনাবাহিনী দাবি করেছে যে তাকে হত্যা করা হয়েছে। ২৩ ডিসেম্বর ২০০৩-এ গুয়াহাটি হাইকোর্ট, আর্মি কর্তৃপক্ষকে নির্দেশ দেয় যে মৃতদেহটি দখলে থাকলে, নিকটস্থ থানায় হস্তান্তর করতে যাতে তার পরিবার শেষকৃত্য করতে পারে।

২৬ ডিসেম্বর ২০০৩-এ, লে. মহিন্দর সিং, জেনারেল অফিসার কমান্ডিং ৪ কর্পস, তেজপুরে, উলফা এবং অন্যান্য সংস্থার গুজব এবং দাবিগুলিকে মিথ্যা প্রমাণ করে, বুরাগোহাইনকে মিডিয়ার কাছে উপস্থাপন করেছিলেন। ২৭ ডিসেম্বর ২০০৩,. তার সাথে ছিলেন স্ব-শৈলী মেজর রবিন হান্ডিক, এসএস মেজর অমরজিৎ গগৈ এবং বলিন দাস। বুড়াগোহাইন তেজপুর জেলে বন্দি ছিলেন। এবং তারপর গুয়াহাটি কেন্দ্রীয় কারাগারে।

চার্জ
-----

আসামের বিভিন্ন থানায় বুড়াগোহাইনের বিরুদ্ধে নথিভুক্ত মামলাগুলি হল:

| থানাগুলো | চার্জ |
| --- | --- |
| তেজপুর থানা | আইপিসি এর ১২১, ১২১(এ), ১২২ ধারার অধীনে, অস্ত্র আইন, বেআইনি কার্যকলাপ (প্রতিরোধ) আইনের ১০/১৩ ধারার সাথে পঠিত |
| ডিব্রুগড় পিএস | আইপিসি এর ১২১, ১২১(এ), ১২২ ধারার অধীনে |
| আসাম পুলিশের বিশেষ অপারেশন ইউনিট (বিশেষ শাখা) | ইউএ (পি) আইনের ১০/১৩ ধারার অধীনে কেস |

মৃত্যু
------

তিনি আহোমগাঁও,তিনসুকিয়া জেলায় তার নিজের বাসায় কার্ডিয়াকের অ্যারেস্টে মারা যান, আসাম ডিসেম্বর ২০১১

আরও দেখুন
---------

* উলফার শীর্ষ নেতাদের তালিকা
* সঞ্জুক্ত মুক্তি ফৌজ
* পিপলস কনসালটেটিভ গ্রুপ
* অপারেশন সব পরিষ্কার

তথ্যসূত্র
---------

1. 1 2  Das Gupta, Barun (২০০৩-১২-২৭)। "Dead' ULFA leader produced"। *The Hindu*। ২০০৪-০১-০৯ তারিখে মূল থেকে আর্কাইভ করা। সংগ্রহের তারিখ ২০০৯-১০-১২।
2. ↑  PTI (২০০৩-১২-২৩)। "Give bodies of ULFA members to family: HC"। The Indian Express। ২০১২-০৯-৩০ তারিখে মূল থেকে আর্কাইভ করা। সংগ্রহের তারিখ ২০০৯-১০-১২।
3. ↑  Gupta Kashyap, Samudra (২০০৩-১২-২৭)। "ULFA guru surrenders, preaches peace"। Indiaexpress.com। সংগ্রহের তারিখ ২০০৯-১০-১২।
4. ↑  "Two more ULFA units may cease fire in Assam"। Thaindia News। ২০০৮-০৮-৩০। ২০১২-১০-০৬ তারিখে মূল থেকে আর্কাইভ করা। সংগ্রহের তারিখ ২০০৯-১০-১২।
5. ↑  "Who's afraid of the ULFA?"। *The Indian Express*। ১৩ জানুয়ারি ২০০৭। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০০৯-১০-১২।
6. ↑  Correspondent (২৪ জুন ২০০৬)। "ULFA leaders and cases against them"। *The Shillong Times*। ১৪ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০০৯।
7. ↑  "ULFA adviser Bhim Kanta Burhagohain passes away"। DY365। ২০১১-১২-১৯। ২৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০১১-১২-১৯।
**জয়দেব রায়** (ইংরেজি: Jaidev Rai) ছিলেন ব্রহ্মাচলের অধীনে ত্রিপুরা রাজ্যের রাজ্যপাল।

জীবন
----

জয়দেব রায় ছিলেন ব্রহ্মাচলের মন্ত্রীর পুত্র রাজা উপানন্দের দ্বারা পরিচালিত দক্ষিণ শ্রীহট্টের একটি রাজ্যর রাজ্যপাল। উত্তর গৌড় কিংডম এবং দক্ষিণ ব্রহ্মাচলের মধ্যে দীর্ঘকাল ধরে চলমান দ্বন্দ্বের জমিটির ঝামেলা অব্যাহত রেখেছে। গৌড়ের রাজা গোবর্ধন ব্রহ্মাচলকে অনুপ্রবেশ করতে চেয়েছিলেন। রাজা উপানন্দের সেনাবাহিনী, অমর সিংকে প্রলুব্ধ করতে এবং ব্রাহ্মচালের ঠিক দক্ষিণে ত্রিপুরা রাজ্যের সীমান্তরক্ষী কুকী সেনাদের রাজি করেছিলেন এবং রাতের নিচে রাজা উপানন্দের প্রাসাদে অভিযান চালাতে সক্ষম হন। পরিকল্পনাটি সফল হয়েছিল, কুকিরা প্রাসাদের বেশিরভাগ বন্দীদের হত্যা করেছিল। রাজা উপানন্দের মৃত্যুর দিকে এক যুদ্ধের উত্থান ঘটে। যুদ্ধে নিহত হওয়ার আগে জেনারেল অমর সিং কিছুক্ষণের জন্য ব্রহ্মাচলের নিয়ন্ত্রণ নিয়েছিলেন। কুকী সেনারা অবশেষে ব্রহ্মাচলকে (কুলাউড়ায় আধুনিক কালের বারমচলকে কেন্দ্র করে) ত্রিপুরার রাজার সাথে যুক্ত করে দেয়।

সিংহের মৃত্যুর সাথে সাথে গোবর্ধন রায়কে ত্রিপুরাদের অধীনে সামন্তবাদী শাসক হিসাবে নিযুক্ত করেছিলেন যা তিনি গ্রহণ করেছিলেন। অমর সিংহের স্ত্রী চন্দ্র কালা স্বামী ছাড়া গর্ভবতী হয়ে পড়েছিলেন, চন্দ্র কালা এবং তার সন্তানের দেখাশোনা করার জন্য জয়দেব রায় দায়িত্ব নিয়েছিলেন।

জয়দেব রায়ের কার্যকর ১২৬০ সালে রাজা গৌড় গোবিন্দ সিংহাসনে আরোহণের সাথে সমাপ্ত হয়েছিল। গোবিন্দ ত্রিপুরার রাজা রতন মানিক্যের সাথে সন্ধি করেছিলেন, ব্রহ্মাচলকে (দক্ষিণ শ্রীহট্ট) জয়দেব রায়ের নিকট তাকে ফিরিয়ে দেওয়ার জন্য রাজার আবেদন হিসাবে তাকে একটি হাতি উপহার দিয়েছিলেন যা রাজা গ্রহণ করেছিলেন।

|
|  |
| পূর্বসূরীঅমর সিংহ | **ব্রহ্মাচলের রাজ্যপাল**-১২৬০ | উত্তরসূরীগৌড় গোবিন্দ |
|

তথ্যসূত্র
---------

1. 1 2 3  Nath, Rajmohan (১৯৪৮)। *The back-ground of Assamese culture*। A. K. Nath। পৃষ্ঠা 118-119।
2. ↑  Rahman, Fazlur (১৯৯১)। *Sileter Mati, Sileter Manush*। Sylhet District: MA Sattar।
**দ্য সাউন্ড অব মিউজিক** (ইংরেজি: The Sound of Music) একটি গীতনাট্য যার গানগুলো রচনা করেছেন অস্কার হ্যামারস্টাইন আর সুর করেছেন রিচার্ড রজার্স। এই গীতনাট্য নিয়ে বই লিখেছেন হাওয়ার্ড লিন্ডসে এবং রাসেল ক্রুসো। Maria von Trapp এর বিখ্যাত স্মৃতিকথা The Story of the Trapp Family Singers অবলম্বনে এই গীথনাট্য রচিত হয়েছে। এই গীতনাট্যের বেশ কিছু গানই পরবর্তীকালে আদর্শ সঙ্গীতের মর্যাদা পায় যার মধ্যে আছে "The Sound of Music", "Edelweiss", "My Favorite Things", "Climb Ev'ry Mountain" এবং "Do-Re-Mi"।

১৯৫৯ সালের নভেম্বরে মূল গীতনাট্যটি প্রকাশিত হয়েছিল। প্রথম প্রকাশের পর এর অনেক পুনর্নির্মাণ হতে থাকে বিভিন্নভাবে। ১৯৬৫ সালে এ থেকে একটি চলচ্চিত্র নির্মিত হয়। একাডেমি পুরস্কার বিজয়ী এই ছবির নামও ছিল দ্য সাউন্ড অব মিউজিক। এই গীতনাট্যটি ছিল রজার্স ও হ্যামারস্টাইন কর্তৃক নির্মিত শেষ গীতনাট্য। কারণ এর মূল ব্রডওয়ে প্রকাশনার ৯ মাস পর হ্যামারস্টাইন ক্যান্সারে আক্রান্ত হয়ে মৃত্যুবরণ করেন।

বহিঃসংযোগ
---------


উইকিউক্তিতে ***দ্য সাউন্ড অব মিউজিক*** সম্পর্কিত উক্তির সংকলন রয়েছে।

* দ্য সাউন্ড অব মিউজিক - সাল্‌সবুর্গে!  ওয়েব্যাক মেশিনে আর্কাইভকৃত ১৪ মার্চ ২০০৯ তারিখে
* ইন্টারনেট ব্রডওয়ে ডেটাবেজে *The Sound of Music*
* The Sound of Music at R&H Theatricals
* Synopsis on theatrehistory
* Movie vs. Reality: The Real Story of the von Trapp Family - *Prologue* magazine, Winter 2005 - published by the National Archives and Records Administration
**প্রাণকৃষ্ণ পাল**  (ইংরেজি:  Prankrishna Pal ) (২৯ এপ্রিল , ১৯১৫ - ১৯৮৮)
ছিলেন প্রখ্যাত বাঙালি চিত্রশিল্পী। ভারতীয় আধুনিকতাবাদী নব্যভাবাপন্ন চারুকলা সংস্থা কলকাতা গ্রুপের অন্যতম প্রতিষ্ঠাতা-সদস্য।

জন্ম ও প্রারম্ভিক জীবন
----------------------

প্রাণকৃষ্ণ পালের জন্ম ১৯১৫ খ্রিস্টাব্দের ২৯ শে এপ্রিল বৃটিশ ভারতের কলকাতায়। পিতা হরেকৃষ্ণ পাল ও মাতা সুবাসিনী দেবী। ১৯৩১ খ্রিস্টাব্দে তিনি কলকাতার ইন্ডিয়ান সোসাইটি অফ ওরিয়েন্টাল আর্টে ভর্তি হন। সেসময় সেখানকার অধ্যক্ষ ছিলেন ক্ষিতীন্দ্রনাথ মজুমদার। পাঁচ বৎসর তিনি নব্যবঙ্গীয় রীতিতে চিত্রকলায় শিক্ষা লাভের পর ১৯৩৬ খ্রিস্টাব্দে ডিপ্লোমা লাভ করেন। "বিষ্ণু" ছিল তার প্রথম পূর্ণাঙ্গ চিত্র। ছাত্রবস্থাতেই ১৯৩৬ খ্রিস্টাব্দে তিনি "হিন্দোল" চিত্রের জন্য ইন্ডিয়ান সোসাইটির "নর্মান ব্লান্ট "পদক লাভ করেন।

শিল্পকর্ম
---------

প্রাণকৃষ্ণ পাল মোগল ও রাজস্থানীয় রীতিতে চিত্র রচনা করেন। পরবর্তীকালে তেলরং ও টেম্পেরার মাধ্যমে পরীক্ষা-নিরীক্ষা করেন এবং নব্যভাবাপন্নদের আদর্শে অনুপ্রাণিত হন। ১৯৪০ খ্রিস্টাব্দে তিনি আশুতোষ মিউজিয়ামে শিল্পীর পদে নিযুক্ত হন। মিউজিয়ামের জন্য লোকশিল্পের নিদর্শন সংগ্রহের উদ্দেশ্যে বিভিন্ন গ্রামাঞ্চলে ভ্রমণ করেন। 
১৯৪৩ খ্রিস্টাব্দে দ্বিতীয় বিশ্বযুদ্ধ ও বাংলায় দুর্ভিক্ষ গণহত্যা ইত্যাদির সময় সুভো ঠাকুর, নীরদ মজুমদার, প্রদোষ দাশগুপ্ত, পরিতোষ সেন , গোপাল ঘোষ , রথীন মৈত্র ও তাঁকে নিয়ে কলকাতায় ক্যালকাটা গ্রুপ নামে এক চারুকলা শিল্পগোষ্ঠী গড়ে ওঠে।

তার আঁকা বহু চিত্র দিল্লির 'ন্যাশনাল গ্যালারি অফ মডার্ন আর্ট, কলকাতার আশুতোষ মিউজিয়ামে, পাতিয়ালা ও রামপুর স্টেট গ্যালারি,  যুক্তরাষ্ট্রে ওয়াশিংটনের ভারতীয় দূতাবাস প্রভৃতি বহু স্থানে সংগৃহীত হয়েছে। পূর্বতন বড়লাট-পত্নী কাউন্টেস অফ উইলিংটনও প্রাণকৃষ্ণ পালের আঁকা চিত্র সংগ্রহ করেছেন।

মৃত্যু
------

প্রাণকৃষ্ণ পাল ১৯৮৮ খ্রিস্টাব্দের পরলোক গমন করেন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৩৯, আইএসবিএন ৯৭৮-৮১-৭৯৫৫-২৯২-৬
শ্রী **ভূরে লাল**, এসি (২০ শে মার্চ ১৯৩৮) ছিলেন একজন অবসরপ্রাপ্ত পুলিশ কর্মী, যিনি ভারতের সর্বোচ্চ শান্তিময়ী সাহসী পুরস্কার অশোক চক্র দ্বারা ভূষিত হয়েছিলেন।

জীবনের প্রথমার্ধ
----------------

শ্রী ভূরে লাল ১৯৩৮ সালের ২০ শে মার্চ মধ্য প্রদেশের গুনা জেলার বজরঙ্গগড় গ্রামে জন্মগ্রহণ করেছিলেন। তাঁর বাবার নাম শ্রী নানহু লাল।

পুলিশ ক্যারিয়ার
----------------

১৯৬৫ সালের ২০ জুন শ্রী ভূুরে লাল মধ্যপ্রদেশ পুলিশে যোগদান করেন। তিনি পুলিশ বিভাগে সাত বছর দায়িত্ব পালন করেছিলেন।

সাহসী কাজ
---------

মধ্যপ্রদেশের গুনা জেলার আশেপাশের অঞ্চলে এক কুখ্যাত ডাকাত নাহার সিং এর সন্ত্রাসের রাজত্ব ছিল। নাহার সিং পুলিশকে শক্ত সময় দিতেন। তিনি গ্রামে লুটপাট করতেন। একটি খবর ছিল যে ১৪ ও ১৫ জুলাই রাতে কুখ্যাত ডাকাত নাহার সিং, তার দল নিয়ে গিন্দখো বনে লুকিয়ে ছিল। এই খবরের পেছনের সত্যতা যাচাই করার জন্য, স্বয়ং ভুরে লাল বনে যাওয়ার সিদ্ধান্ত নিয়েছিলেন। এটি একটি অত্যন্ত বিপজ্জনক পদক্ষেপ ছিল, তবে তিনি এগিয়ে গিয়েছিলেন এবং এটি সত্য বলে জানতে পেরেছিলেন এবং নাহার সিং সেই বনে লুকিয়ে ছিলেন। এ সম্পর্কে শ্রী ভূরে লাল তাঁর বিভাগকে জানিয়েছিলেন। পুলিশ প্রস্তুতির জন্য কিছুটা সময় নিয়েছিল। তারা সতর্ক ছিল যে ডাকাতরা বন ছাড়বে না। শ্রী ভূরে লাল তাঁর বন্দুকটি সঙ্গে করে রাতের অন্ধকারে আবার বনে গেলেন। নিজের জীবনকে ঝুঁকিতে ফেলে তিনি ডাকাতদের কাছাকাছি পৌঁছেছিলেন। নাহার সিং এর অবস্থান জানতে পেরে তিনি শ্রী ভুরে লালকে লক্ষ্য করে গুলি চালান। শ্রী ভূরে লাল খুব চটপটে ছিলেন এবং সে সময় তিনিও যথেষ্ট সচেতন ছিলেন, তাই তিনি এটিকে ছুঁড়ে মারলেন এবং পাল্টা ডাকাতদের উপর আক্রমণ করলেন। তাঁর লক্ষ্যটি নিখুঁত ছিল এবং নাহার সিং তার বুলেটে গুলিবিদ্ধ হয়ে পড়ে গেল। নাহার সিং এর কমরেডরা পালানোর চেষ্টা করেছিল, কিন্তু ভুরে লাল তাদের উপর ঝাঁপিয়ে পড়েন। এদিকে, পুলিশও ঘটনাস্থলে এসে সমস্ত ডাকাতদের গ্রেপ্তার করেছে।

অশোক চক্র পুরস্কার প্রাপ্ত
--------------------------

শ্রী ভূরে লাল তাঁর সাহস এবং তাৎপর্য দেখিয়েছিলেন এবং সফলভাবে ডাকাত নাহার সিংকে হত্যা করতে সক্ষম হন এবং তাঁর সহযোগীদের গ্রেপ্তার করতে সক্ষম হন। পরাক্রম ও সাহসের জন্য তাঁকে অশোক চক্র দ্বারা ভূষিত করা হয়েছিল।

তথ্যসূত্র
---------

1. ↑  "Bhure Lal | Gallantry Award"। ২৩ অক্টোবর ২০২০ তারিখে মূল থেকে আর্কাইভ করা।
যোগেশ্বর মন্দির
**নূয়াপড়া জেলা** (ওড়িয়া: ନୂଆପଡ଼ା ଜିଲ୍ଲା, প্রতিবর্ণী. **নূআপড়া জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিষ্টাব্দ) সম্বলপুর জেলার নূয়াপড়া মহকুমা কালাহান্ডি জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিষ্টাব্দ) জেলাটির থেকে নূয়াপড়া মহকুমা পৃৃথক করে নতুন নূয়াপড়া গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নূয়াপড়া শহরে অবস্থিত এবং নূয়াপড়া মহকুমা নিয়ে গঠিত৷

নামকরণ
------

পৌরাণিক মহাকান্তার রাজ্যের অন্তর্গত বর্তমান নূয়াপড়া জেলার আদিনিবাসী করুয়া সম্প্রদায় নবান্ন উৎসবকে স্থানীয়ভাবে নূয়াঁখাই বলতো৷ ধানের ফলন ও কৃষিভিত্তিক জীবিকার কারণেই মূলত এই নাম যা কালক্রমে নূয়াপড়া নাম পায়৷

ইতিহাস
------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ছত্তীসগঢ় রাজ্যের মহাসমুন্দ জেলা*৷ *জেলাটির উত্তর পূর্বে(ঈশান) ওড়িশা রাজ্যের বারগড় জেলা*৷ *জেলাটির পূর্বে ওড়িশা রাজ্যের বলাঙ্গির জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা*৷ *জেলাটির দক্ষিণে, দক্ষিণ পশ্চিমে(নৈঋত) ও পশ্চিমে ছত্তীসগঢ় রাজ্যের গরিয়াবন্দ জেলা*৷ *জেলাটির উত্তর পশ্চিমে(বায়ু) ছত্তীসগঢ় রাজ্যের মহাসমুন্দ জেলা*৷

জেলাটির আয়তন ৩৮৫২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৪৭%৷

ভাষা
----

নূয়াপড়া জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী নূয়াপড়া জেলার ভাষাসমূহ

  **ওড়িয়া** (৮১.৭৫%)  ছত্তীসগঢ়ী (১৫.০৪%)  **হিন্দী** (১.৭৩%)  অন্যান্য (১.৪৮%)

নূয়াপড়া জেলার সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷

ধর্ম
----

জনসংখ্যার উপাত্ত
----------------

মোট জনসংখ্যা ৫৩০৬৯০(২০০১ জনগণনা) ও ৬১০৩৮২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৫তম৷ ওড়িশা রাজ্যের ১.৪৫% লোক নূয়াপড়া জেলাতে বাস করেন৷ জেলার জনঘনত্ব ২০০১ সালে ১৩৮ ছিলো এবং ২০১১ সালে তা বৃদ্ধি পেয়ে ১৫৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৫.০২% , যা ১৯৯১-২০১১ সালের ১৩.০৪% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০২১(সমগ্র) এবং শিশু(০-৬ বৎ) লিঙ্গানুপাত ৯৮১৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৪২.০০%(২০০১) তথা ৫৭.৩৫%(২০১১)৷ পুরুষ স্বাক্ষরতার হার ৫৮.৪৬%(২০০১) তথা ৭০.২৯%(২০১১)৷ নারী স্বাক্ষরতার হার ২৫.৭৯%(২০০১) তথা ৪৪.৭৬% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৪৭%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
পিরামিডের কঙ্কাল-কাঠামোয় এর **ভূমি**কে এর তলদেশে দেখানো হয়েছে যদিও এর যেকোন তলকেই ভূমি হিসেবে ধরা যেতে পারে।
কোন বহুভুজের যেকোন বাহুকে অথবা কোন বহুতলকের যেকোন তলকে, বিশেষ করে কোন জ্যামিতিক কাঠামোর যে দিক বরাবর উচ্চতা পরিমাপ করা হয় তার লম্বদিকে যা থাকে অথবা কাঠামোটির তলদেশে যে জিনিসটি অবস্থান করার কথা চিন্তা করা যায় জ্যামিতির ভাষায় তাকে **ভূমি** বা **ভিত্তি** বলা হয়। সাধারণত ত্রিভুজ, সামান্তরিক, ট্রাপিজিয়াম, সিলিন্ডার, শঙ্কু, পিরামিড, সামান্তরিকীয় বহুতলক এবং ফ্রাস্টামের ক্ষেত্রে এই শব্দটি প্রয়োগ করা হয়। দ্বিমাত্রিক কাঠামোর ক্ষেত্রে অর্থাৎ বহুভুজের ক্ষেত্রে ভূমি বলতে বহুভুজটির কোন বাহুকে এবং বহুতলকের মতো ত্রিমাত্রিক কাঠামোর ক্ষেত্রে ভূমি বলতে এর কোন এক তলকে বোঝানো হয়।

ক্ষেত্রফল ও আয়তন নির্ণয়ে ভূমির ব্যবহার
----------------------------------------

মূলত জ্যামিতিক কাঠামোর ক্ষেত্রফল এবং আয়তন নির্ণয়ে উচ্চতার পাশাপাশি ভূমির ব্যবহার করা হয়। এক্ষেত্রে কোন কাঠামোর ভূমির পরিমাপকেই (নির্ণীত দৈর্ঘ্য বা ক্ষেত্রফলকে) কাঠামোটির *ভূমি*রূপে নির্দেশ করা হয়ে থাকে।

উচ্চতাকে ভূমির দ্বারা গুণ করে সামান্তরিকের ক্ষেত্রফল অথবা প্রিজম ও সিলিন্ডারের আয়তন পরিমাপ করা যেতে পারে। আবার, ত্রিভুজের ক্ষেত্রফল এবং শঙ্কু ও পিরামিডের আয়তন এই গুণফলের একেবারে সমান না হয়ে এর একটি ভগ্নাংশ হয়ে থাকে। এছাড়া ট্রাপিজিয়াম এবং ফ্রাস্টামের মতো কিছু কাঠামোতে দুটি সমান্তরাল ভূমিও থাকে যাদের উভয়কেই কাঠমোটির দ্বারা আবদ্ধ এলাকার পরিমাণে ব্যবহার করা হয়।

ত্রিকোণমিতিতে বর্ধিত বাহুর প্রয়োগ
----------------------------------

ABC স্থুলকোণী ত্রিভুজে শীর্ষবিন্দু A থেকে অঙ্কিত উচ্চতা শীর্ষবিন্দুটির বিপরীত BC বাহুর বর্ধিতাংশকে অর্থাৎ **BD বর্ধিত ভূমিকে** D বিন্দুতে ছেদ করেছে যেখানে D বিন্দুটি ত্রিভুজটির বাইরে অবস্থান করছে।
কোন বহুভুজের যে বাহুকে ভূমি ধরা হয় তাকে একটি নির্দিষ্ট বিন্দু পর্যন্ত বর্ধিত করলে যে রেখা পাওয়া যায় তাই **বর্ধিত ভূমি**। অর্থাৎ, কোন বহুভুজের বর্ধিত ভূমি হল রেখার বর্ধিতাংশবিশেষ যার মধ্যে বহুভুজটির ভূমি অন্তর্ভুক্ত থাকে। স্থুলকোণী ত্রিভুজের ক্ষেত্রে বর্ধিত ভূমি গুরুত্বপূর্ণ। স্থুলকোণী ত্রিভুজের কোন সূক্ষ্ম কোণ থেকে অঙ্কিত উচ্চতা বা উচ্চতারেখা ত্রিভুজটির বাইরে অবস্থান করে এবং এই উচ্চতারেখা সূক্ষ্ম কোণটির বিপরীতে থাকা বাহুর বর্ধিত অংশকে অর্থাৎ বর্ধিত ভূমিকে যা প্রকৃতপক্ষে ভূমি নয় তাকে লম্বভাবে ছেদ ছেদ করে।

তথ্যসূত্র
---------

1. ↑  Palmer, C.I.; Taylor, D.P. (১৯১৮)। *Plane Geometry*। Scott, Foresman & Co.। পৃষ্ঠা 38, 315, 353। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Jacobs, Harold R. (২০০৩)। *Geometry: Seeing, Doing, Understanding* (Third সংস্করণ)। New York City: W. H. Freeman and Company। পৃষ্ঠা 281। আইএসবিএন 978-0-7167-4361-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জোহান জ্যাকব রেইস্ক
**জোহান জ্যাকব রেইস্ক** (জার্মান: *Johan Jakob Reiske*) ছিলেন একজন জার্মান প্রাচ্যবিদ। ১৭১৭ সালে তার জন্ম। মৃত্যু ১৭৭৪ সালে। যেসব প্রাচ্যবিদের হাত ধরে জার্মানে আরবি অধ্যয়নের পথচলা শুরু তিনি ছিলেন তাদের মধ্যে অন্যতম। তাকে জার্মানে আরবীচর্চার 'মুআসসিস' বা প্রতিষ্ঠাতাও বলে থাকেন অনেকে।

১৭৩৩ খ্রিষ্টাব্দে জার্মানের লেইপযিগ বিশ্ববিদ্যালয়ে (Leipzig University) তে অধ্যয়নকালে তিনি কোন শিক্ষকের সহায়তা ছাড়া একা একাই আরবীভাষা শিক্ষা শুরু করেন। পরবর্তীতে তিনি হল্যান্ডের লাইডেন বিশ্ববিদ্যালয়ে গিয়ে সেখানকার লাইব্রেরিতে সংরক্ষিত বিপুল পরিমাণ হস্তলিখিত আরবী পান্ডুলিপি অধ্যয়ন করেন এবং আরবী সাহিত্য ও ইসলামী সভ্যতা নিয়ে খুব মনোযোগের সাথে গবেষণা চালিয়ে যান। একসময় তাকে এই বিশ্ববিদ্যালয়ে সংরক্ষিত আরবী পাণ্ডুলিপিগুলো তালিকাভুক্ত করার দায়িত্ব দেওয়া হয়। ফলে তিনি সেসব বইপুস্তক আরো বেশি পরিমাণে ঘাঁটাঘাঁটি করার সুযোগ পান। তখন তিনি ইবনে কুতাইবা রাহ. এর বিখ্যাত গ্রন্থ 'আলমাআরিফ', আবুল ফিদার 'আত-তারীখ', ইবনে আবী আসীবাহ এর 'উয়ুনু্ল আমবা ফী তবাকাতিল আতিব্বা' প্রভৃতি গ্রন্থের অনুলিপি তৈরি করেন।

এর আরো অনেকগুলো গ্রন্থের অনুলিপি তৈরি করারও তার সুযোগ হয়েছিলো।

১৭৪৭ সালের আগস্ট মাসে তিনি হাজী খলীফার বিখ্যাত গ্রন্থ 'তাকওয়ীমুত তাওয়ারীখ' অনুবাদ করেন এবং সেই অনুবাদের ভূমিকাতে আরব ও ইসলামী বিষয়-আসয় বোঝানোর জন্য 'প্রাচ্য' শব্দটিকে ব্যবহার করাকে জোর গলায় প্রত্যাখান করে এর পরিবর্তে 'মুহাম্মাদী' বা 'ইসলামী' শব্দদ্বয় ব্যবহারের প্রস্তাব করেন। কারণ হিসেবে তিনি বলেন, 'প্রাচ্য' শব্দটা খুব বেশি অর্থবহ নয়। কেননা ইসলাম তো শুধু প্রচ্যকেন্দ্রিক কোন ধর্ম নয় বা প্রচ্যের সীমানাতে আবদ্ধ নয়। বরং প্রাচ্যকে ছাড়িয়ে এটি ছড়িয়ে গেছে পাশ্চাত্যে এবং ইউরোপের আনাচেকানাচে। এর বাইরেও আরো অনেকগুলো মূল্যবান কর্মসম্পাদন করেন তিনি। বিশেষকরে আরবী কবিতা নিয়ে তিনি সুন্দর সুন্দর কিছু কাজ করেছেন।

জোহান জ্যাকবের খুবই বিখ্যাত একটি উক্তি হলো, "নিশ্চয়ই যিনি সাহিত্যের ইতিহাস অধ্যয়ন করবেন তাকে এই ব্যাপারটি খুবই অবাক করবে যে, প্রাচ্যের বহু মানুষ সাহিত্যের সব ধরনের শাখা-প্রশাখায় বিচরণ করছেন এমন একটা সময়ে যখন কিনা ইউরোপ ডুবে আছে অজ্ঞাতা-মূর্খতা আর বর্বরতার নিকষকালো অন্ধকারের গর্তে।"

তিনি তার বইপত্রে ইসলামধর্ম ও নবীজী সাল্লাল্লাহু আলাইহি ওয়াসাল্লামকে নির্মোহ পর্যালোচনা করেছেন এবং অত্যন্ত ন্যায়-নিষ্ঠার সাথে তার গবেষণা ও অধ্যয়ন থেকে প্রাপ্ত তথ্য-অভিজ্ঞতাকে তুলে ধরেছেন। ইউরোপিয়ান পন্ডিতরা যেসব বানোয়াট অভিযোগ ও মিথ্যাচার করে আসছিলো সেগুলোর প্রতিবাদ করেন। যার ফলে তাকে খৃস্টমহলের রোষানলে পড়তে হয়েছিলো। তারা তাকে ধর্মদ্রোহিতার অভিযোগে অভিযুক্ত করেছিলো। চরম আর্থিক দৈন্যদশার ভেতর দিয়ে তিনি পুরোটা জীবন অতিবাহিত করেন। তবুও মিথ্যার সামনে নিজেকে গলিয়ে দেন নি। যতো দিন বেঁচে ছিলেন মেরুদন্ড সোজা রেখেই নিজের বিশ্বাসকে সঙ্গী করে দিনাতিপাত করেছেন।

তথ্যসূত্র
---------

মওসুআতুল মুস্তাশরিকীন, আব্দুর রাহমান বাদাবী, ২৯৮ পৃ.
**সুধা শিবপুরী** (১৪ই জুলাই ১৯৩৭ – ২০শে মে ২০১৫) একজন ভারতীয় অভিনেত্রী ছিলেন, যিনি হিন্দি টেলিভিশন ধারাবাহিক *কিউঁকি সাস ভি কভি বহু থি* (২০০০–০৮)-এ বা-এর চরিত্রে অভিনয় করার মাধ্যমে সবচেয়ে বেশি বিখ্যাত ছিলেন।

প্রারম্ভিক জীবন
---------------

সুধা শিবপুরী ১৯৩৭ সালের ১৪ই জুলাই তারিখে তৎকালীন ব্রিটিশ ভারতের ইন্দোর রাজ্যের ইন্দোরে জন্মগ্রহণ করেছিলেন। তিনি স্কুলের অষ্টম শ্রেণিতে পড়ার সময়, তাঁর কর্মজীবন শুরু করেছিলেন। উক্ত সময়ে তাঁর বাবা মারা গিয়েছিলেন এবং তাঁর মা অসুস্থ হয়ে পড়েছিলেন, তাই পরিবারের জন্য জীবিকা নির্বাহের ভারটি তাঁর উপর পড়েছিল।

ওম শিবপুরি এবং সুধা ১৯৬৮ সালে বিবাহ বন্ধনে আবদ্ধ হয়েছিলেন এবং তারপরে দিল্লি মঞ্চ নাটকে অভিনয় চালিয়ে গেছেন। তাঁরা তাদের নিজস্ব মঞ্চ নাটক সংস্থা, দিশান্তর চালু করেছিলেন, যা *আধা অধুরে*, *তুঘলক* এবং বিজয় তেন্ডুলকরের *খামোশ! আদালত জারি হ্যায়* সহ বেশ কয়েকটি গুরুত্বপূর্ণ সমসাময়িক নাটক তৈরি করেছিল। *খামোশ! আদালত জারি হ্যায়*এ তিনি প্রধান চরিত্রে অভিনয় করেছিলেন, যেটি ওম শিবপুরী দ্বারা পরিচালিত ছিল। ১৯৭৪ সালে, যেহেতু তাঁর স্বামী হিন্দি চলচ্চিত্রে কাজের জন্য অনেক প্রস্তাব পেতে শুরু করেছিলেন, তাই তাঁরা মুম্বই চলে যান।

১৯৭৭ সালে, তিনি বাসু চ্যাটার্জীর *স্বামী* নামক চলচ্চিত্রে অভিনয় করে হিন্দি চলচ্চিত্র জগতে পা রেখেছিলেন। এরপর তিনি *ইনসাফ কা তরাজু*, *হামারি বহু অলকা, সাওয়ান কো আনে দো, সুন মেরি লায়লা,* *বার্নিং ট্রেন,* *বিধাতা* এবং *মায়া মেমসাব* (১৯৯৩)-এর মতো বেশ কয়েকটি চলচ্চিত্রে অভিনয় করেছেন। অতঃপর তিনি চলচ্চিত্র থেকে বিরতি নিয়ে টেলিভিশন জগতে চলে আসেন, সেখানে তিনি *আ বৈল মুঝে মার* এবং *রজনী* (১৯৮৫)-এর মতো বেশ কয়েকটি টেলিভিশন ধারাবাহিকে অভিনয় করেছিলেন। রজনী তে তিনি প্রিয়া তেন্ডুলকরের শাশুড়ির চরিত্রে অভিনয় করেছিলেন।

১৯৯০ সালে তাঁর স্বামীর মৃত্যুর পরে, তিনি *মিসিং*, *রিশ্তে*, *সরহাদে* এবং *বন্ধন-*সহ বেশ কয়েকটি টেলিভিশন ধারাবাহিকে অভিনয় করেছিলেন। ২০০০ সালে টেলিভিশনে বেশ পরিচিত মুখে পরিণত হওয়ার পর তাঁকে জনপ্রিয় টেলিভিশন ধারাবাহিক *কিউঁকি সাস ভি কভি বহু থি*-তে বৃদ্ধ শাশুড়ি 'বা'-এর চরিত্রে অভিনয় করতে প্রস্তাব দেওয়া হয়েছিল। অতঃপর তিনি *শীষে কা ঘর*, *ওয়াক্ত কা দরিয়া*, *দমন*, *সন্তোষী মা*, *ইয়ে ঘর*, *কসম সে*, এবং *কিস দেশ মে হ্যায় মেরা দিল*-এর মতো বেশ কয়েকটি টেলিভিশন ধারাবাহিকে অভিনয় করেছিলেন।

ব্যক্তিগত জীবন
--------------

সুধা শিবপুরীর একটি কন্যা রয়েছে, যাঁর নাম ঋতু শিবপুরী (যিনি তিনি হিন্দি চলচ্চিত্রের একজন অভিনেত্রী) এবং একটি পুত্র রয়েছে যাঁর নাম বিনীত শিবপুরী। ২০১৪ সালে তিনি হৃৎপেশীর রক্তাভাবজনিত রোগে আক্রান্ত হয়েছিলেন এবং বেশ কিছু দিন ধরে অসুস্থ ছিলেন। ২০১৫ সালের ২০শে মে তারিখে একাধিক অঙ্গ অকৃতকার্যতার কারণে তিনি মারা যান।

তথ্যসূত্র
---------

1. 1 2  "'Baa' of 'Kyunki', Sudha Shivpuri, passes away"। *The Economic Times*। ২০ মে ২০১৫। সংগ্রহের তারিখ ২০১৫-০৫-২১।
2. 1 2  "Funeral of Sudha Shivpuri held at Oshiwara crematorium in Mumbai"। news.biharprabha.com। ২১ মে ২০১৫। সংগ্রহের তারিখ ২১ মে ২০১৫।
3. ↑  "glamsham.com"। *mumbaitheatreguide.com*।
4. ↑  Anil Wanvari। "Indian Television Dot Com - "We don't bitch and backbite about each other. In many other serials artistes just do that""। *indiantelevision.com*।
5. ↑  "You will be missed Baa: Actors mourn Sudha Shivpuri's death"। *India Today*। ২০ মে ২০১৫। সংগ্রহের তারিখ ২০১৫-০৫-২১।

বহিঃসংযোগ
---------

* ইন্টারনেট মুভি ডেটাবেজে সুধা শিবপুরী (ইংরেজি)
তৃতীয় জোসেফ স্মিথের পোট্রেইট জোসেফ স্মিথ**জোসেফ স্মিথ জুনিয়র** (২৯ ডিসেম্বর, ১৮০৫ -২৭ জুন, ১৮৪৪) একজন আমেরিকান ধর্মীয় নেতা এবং মরমনবাদ ও Latter Day Saint movementএর প্রতিষ্ঠাতা ছিলেন।২৪ বছর বয়সে স্মিথ Book of Mormon বইটি প্রকাশ করেন। এর ১৪ বছর পরে, মৃত্যুর সময় তিনি কয়েক হাজার অনুসারীকে রেখে যান এবং এমন একটি ধর্ম প্রতিষ্ঠা করে যান যা আজও টিকে আছে।

স্মিথের জন্ম ভার্মন্টের শ্যারনে । ১৮১৭ সালের মধ্যে তিনি পরিবারের সাথে পশ্চিম নিউ ইয়র্কের burned-over districtএ চলে আসেন; Second Great Awakeningএর সময় যা ছিল ধর্মীয় পুনর্জাগরণের জন্য সমৃদ্ধ একটি অঞ্চল। স্মিথ বলেছিলেন যে তিনি একাধিক দর্শনের অভিজ্ঞতা অর্জন করেন, যার মধ্যে একটি ছিল ১৮২০ সালে যখন তিনি "দুটি ব্যক্তিত্ব" (সম্ভবত পিতা ঈশ্বর এবং যিশু খ্রিস্ট) দেখেছিলেন এবং ১৮৩৩ সালে অন্য একটিতে একজন দেবদূত তাকে সোনার প্লেটের উপর অঙ্কিত প্রাচীন আমেরিকান সভ্যতার জুডো-খ্রিস্টান ইতিহাসবিষয়ক একটি পুস্তকের দিকে নির্দেশ করেরছিলেন।১৮৩০ সালে স্মিথ প্লেটগুলির একটি ইংরেজি অনুবাদ (স্মিথের ভাষ্যমতে) প্রকাশ করেন যা বুক অফ মরমন নামে পরিচিত। একই বছর তিনি Church of Christ গঠন করেন, যাকে তিনি প্রাথমিক খ্রিস্টান গির্জার পুনঃস্থাপন বলে অভিহিত করেছিলেন। গির্জার সদস্যদের পরে "লাটার ডে সেন্টস" বা "মরমোনস" বলা হত, এবং স্মিথ ১৮৩৮ সালে একটি ইশতেহার প্রকাশ করেন যেখানে Church of Jesus Christ of Latter Day Saints রূপে গির্জার নতুন নামকরণ করা হয়।

স্মিথ এবং তার অনুসারীরা ১৮৩১ সালে একটি সাম্প্রদায়িক আমেরিকান জিয়ন তৈরির পরিকল্পনা করে পশ্চিমে চলে যান। তারা প্রথমে ওহিওর কিরল্যান্ডে জড়ো হোন এবং মিসৌরির ইন্ডিপেন্ডেন্সে একটি ঘাঁটি প্রতিষ্ঠা করেন যা জিয়নের কেন্দ্রবিন্দুরূপে প্রতিষ্ঠা পায়। ১৮৩০ এর দশকে স্মিথ বিভিন্ন স্থানে মিশনারি প্রেরণ, পুস্তিকা প্রকাশ এবং কীর্তল্যান্ড মন্দিরের নির্মাণকাজ তদারকি করেন। চার্চ-পরিচালিত সেফটি সোসাইটি অ্যান্টি-ব্যাংকিং সংস্থার পতন এবং অ-মরমন মিসৌরিয়ানদের সাথে সহিংস সংঘাতের কারণে স্মিথ এবং তার অনুসারীরা ইলিনয়ের নউভুতে একটি নতুন বন্দোবস্ত স্থাপন করতে বাধ্য হোন, যেখানে তিনি আধ্যাত্মিক এবং রাজনৈতিক নেতারূপে প্রতিষ্ঠা পান।১৮৪৪ সালে, স্মিথ এবং নাউভো সিটি কাউন্সিল একটি সংবাদপত্র ধ্বংস করায় অ-মরমনরা রেগে যায় যেখানে স্মিথের বহুগামিতা অনুশীলনের সমালোচনা করা হয়েছিল। স্মিথকেইলিনয়ের কারথেজে কারাবন্দি করা হয়, সেখানে জনতা কারাগারে হামলা চালালে তিনি মারা যান।

তথ্যসূত্র
---------

1. ↑  *History of the Church of Jesus Christ of Latter-day Saints* volume VI (1912), pp. 430-432.
**ম্যারাসমাস** হলো শক্তির ঘাটতির জন্য সৃষ্ট এক ধরনের তীব্র অপুষ্টি । এই অপুষ্টিতে যে কেউ আক্রান্ত হতে পারে। তবে সাধারণত শিশুদের মধ্যে বেশি ঘটে।  এক্ষেত্রে বয়সের তুলনায় শরীরের ওজন স্বাভাবিক (প্রত্যাশিত) শরীরের ওজনের ৬২% কম হয়।  মারাসমাসের ঘটনা ১ বছর বয়সের আগে বৃদ্ধি পায়, যেখানে কোয়াশিওরকরের ঘটনা ১৮ মাস পরে বৃদ্ধি পায়। কোয়াশিওরকর থেকে এটি আলাদা করার উপায় হলো: কোয়াশিওরকর হল পর্যাপ্ত শক্তি গ্রহণের সাথে প্রোটিনের ঘাটতি যেখানে ম্যারাসমাস হল প্রোটিন সহ সকল প্রকারের অপর্যাপ্ত শক্তি গ্রহণ।

 ১৯৪৫ সালের ১৬ এপ্রিল বুচেনওয়াল্ড কনসেনট্রেশন ক্যাম্পের বন্দিরা, যখন ক্যাম্পটি মার্কিন সেনাবাহিনী দ্বারা মুক্ত করা হয়েছিল
ম্যারাসমাস এবং কোয়াশিওরকোরের এই স্পষ্ট পার্থক্য অবশ্য সর্বদা ক্লিনিক্যালি স্পষ্ট নয়।কারণ কোয়াশিওরকরকে প্রায়ই অপর্যাপ্ত ক্যালরি গ্রহণের প্রেক্ষাপটে দেখা যায় এবং মিশ্র ক্লিনিকাল ছবি, যাকে মারাসমিক কোয়াশিওরকর বলা হয়, সম্ভব। কোয়াশিওরকরে প্রোটিনের অপচয় সাধারণত শোথ এবং অ্যাসাইটসের দিকে পরিচালিত করে। অন্যদিকে পেশীর অপচয় এবং ত্বকের নিচের চর্বি হ্রাস মারাসমাসের প্রধান ক্লিনিকাল লক্ষণ। 
কোয়াশিওরকরের জন্য পূর্বাভাস আরও ভাল  তবে অর্ধেক গুরুতর অপুষ্টিতে আক্রান্ত শিশু পর্যাপ্ত চিকিত্সার অনুপলব্ধতার কারণে মারা যায়।[]

"মারাসমাস" শব্দটি এসেছে গ্রীক μαρασμός *marasmos* ("withering") থেকে এসেছে।

কারণসমূহ
--------

ম্যারাসমাস নিম্নলিখিত কারণগুলির দ্বারা সৃষ্ট হয়:

* মায়ের অপুষ্টি
* মায়ের রক্তশূন্যতা
* দারিদ্র্য
* একটি শিশুর রোগগত অবস্থা (যেমন, ডায়রিয়া)
* নিউমোনিয়া
* সায়ানোটিক হৃদরোগ
* ম্যালেরিয়া
* নেক্রোটাইজিং এন্টারোকোলাইটিস
* 
* ল্যাকটোজ অসহিষ্ণুতা
* 
* মেনিনজাইটিস
* খাদ্যভীতি

চিকিৎসা
-------

রোগের কারণ এবং জটিলতা উভয়েরই চিকিৎসা করা প্রয়োজন। পাশাপাশি অবশ্যই সংক্রমণ,পানিশূন্যতা এবং প্রচলন রোগগুলোর চিকিৎসা করা উচিত। যা প্রায়ই প্রাণঘাতী হয় এবং উপেক্ষা করা হলে উচ্চ মৃত্যুর দিকে ধাবিত করে।

রোগতত্ত্ব
---------

আরও দেখুন
---------

* কোয়াশিয়রকর

তথ্যসূত্র
---------

1. ↑  "What You Should Know About Marasmus"। *Healthline* (ইংরেজি ভাষায়)।
2. ↑  Appleton & Vanbergen, Metabolism and Nutrition, Medicine Crash Course 4th ed. Moseby (London: 2013) p.130
3. ↑  Müller, Olaf; Krawinkel, Michael (২০০৫-০৮-০২)। "Malnutrition and health in developing countries": 279–286। আইএসএসএন 0820-3946। ডিওআই:10.1503/cmaj.050342। পিএমআইডি 16076825। পিএমসি 1180662 অবাধে প্রবেশযোগ্য।
4. ↑  Badaloo AV, Forrester T, Reid M, Jahoor F (জুন ২০০৬)। "Lipid kinetic differences between children with kwashiorkor and those with marasmus": 1283–8। ডিওআই:10.1093/ajcn/83.6.1283 অবাধে প্রবেশযোগ্য। পিএমআইডি 16762938।

বহিঃসংযোগ
---------
**জোহরেহ সেফাতি** একজন ইরানি নারী মুসলিম মুজতাহিদা। সেফাতি মহিলা সামাজিক-সাংস্কৃতিক কাউন্সিলের সদস্য এবং সাংস্কৃতিক সংস্কারের সর্বোচ্চ পরিষদের প্রতিনিধি।

ব্যক্তিগত ও শিক্ষা জীবন
-----------------------

সেফাতি ১৯৪৮ সালে ইরানের আবাদানে জন্মগ্রহণ করেছিলেন। তিনি একটি ধর্মীয় পরিবারে বেড়ে ওঠেন। ১৯৬৬ সালে তিনি ধর্মতত্ত্ব বিদ্যালয়ে ভর্তি হওয়ার আগে বাড়িতে তার উচ্চ বিদ্যালয়ের স্তরের বিষয়গুলি অধ্যয়ন করেছিলেন। সেফাতি আবাদানে আইনশাসন, সাহিত্য এবং ইসলামী বিজ্ঞানের প্রাথমিক পাঠ গ্রহণ করেছিলেন। ১৯৭০ সালে তিনি পড়াশোনা চালিয়ে যাওয়ার জন্য কোম থিওলজি স্কুলে পড়তে চলে যান। তিনি আয়াতুল্লাহ শহিদী, আয়াতুল্লাহ হাক্কি, আয়াতুল্লাহ আলী মেশকিনি এবং আয়াতুল্লাহ মোহাম্মদ হাসান আহমাদী ফকিহ (যিনি তার স্বামী ছিলেন) প্রখ্যাত পণ্ডিতদের ছাত্র ছিলেন।

সেফাতি সর্বোচ্চ আইনশাস্ত্র ডিগ্রি (ইজতিহাদ) অর্জন করেছেন, এটি কেবলমাত্র অল্প সংখ্যক ইরানি নারী কর্তৃক প্রাপ্ত একটি অর্জন। তার ইজতিহাদ ডিগ্রি আয়াতোল্লাদের আলী ইয়ারি গারাভী-তাবরিজি (আয়াতুল্লাহ নেয়ানির ছাত্র), সহ বিভিন্ন আয়াতোল্লাদের, দ্বারা অনুমোদিত হয় সাফী গালফায়গঞ্জ, ফাজেল ল্যাংকারানি, এবং মোহাম্মদ হাসান আহমাদি ফকীহ।

কর্মজীবন ও সম্মাননা
-------------------

সেফাতি কোমের মহিলাদের জন্য একটি ধর্মতত্ত্ব বিদ্যালয় প্রতিষ্ঠা করেছিলেন যা পরবর্তীতে মক্তব-এ তাওহিদ নামে পরিচিতি লাভ করে। সেফাতি ইরানি রাষ্ট্রপতি মাহমুদ আহমাদিনেজাদ দ্বারা প্রশংসিত ৩,০০০ অনুকরণীয় মহিলাদের একজন ছিলেন এবং ২০০৬ সালের অক্টোবরে রাষ্ট্রপতির কাছ থেকে সম্মানের ফলক পেয়েছিলেন।

সেফাতি এবং কিছু পুরুষ ফকীহ যেমন, ইউসুফ সানেই বিশ্বাস করেন যে একজন মহিলা মুজতাহিদ অনুকরণের উৎস হতে পারে (একটি মারজা), অর্থাৎ পুরুষ ও মহিলা উভয়ই একজন মহিলা মুজতাহিদের তাকলিদ (অনুকরণ) করতে পারেন। বেশিরভাগ শিয়া মুজতাহিদরা বিশ্বাস করেন যে মহিলারা মার্জায় পরিণত হতে পারে না।

পরিবার
------

সেফাতির দুই ভাই রয়েছে। একজন গোলামেউসায়েন শেফিতি-দেজফালি (১৯৫২-১৯৭৭) যিনি মূলধনবিরোধী পুঁজিবাদী গোষ্ঠী "মনরান"-এর সদস্য ছিলেন। তার অপর ভাই, ইরজ সেফাতি-দেজফালি (১৯৪০) তিনি প্রথম ও পঞ্চম মজলিসে (ইরানের সংসদ) আবাদান শহরের প্রতিনিধিত্ব করেছিলেন এবং মজলিসের সুপ্রিম অডিট কোর্টের সদস্য ছিলেন।

তথ্যসূত্র
---------

1. ↑  Zindagīnāmah (biography),
2. ↑  Muḥammad Badīʿī, "Guftugū bā Faqīh Pizhūhandah Bānū Zuhrah Ṣifātī (Interview with the Researcher Jurist, Lady Zuhrah Ṣifātī)", Keyhan Farhangī, No. 199, April 2003, 6. Available online at
3. ↑  See Mirjam Künkler and Roja Fazaeli, ‘The Life of Two Mujtahidas: Female Religious Authority in 20th Century Iran’, in Women, Leadership and Mosques: Changes in Contemporary Islamic Authority, ed. Masooda Bano and Hilary Kalmbach (Brill Publishers, 2012), 127-160.
4. ↑  ""El islam no hace diferencias entre mujeres y hombres"" EL PAIS, 12.6.2006.

বহিঃসংযোগ
---------

* ইসলামিক অন্তর্দৃষ্টি
* ইরান ডেইলি প্যানোরামা
মেজর **সুধীর কুমার ওয়ালিয়া**, এসি, এসএম এবং বার এলিট প্যারা (স্পেশাল ফোর্সেস) এ কর্মরত ভারতীয় সেনাবাহিনীতে অফিসার ছিলেন।  তিনি ২০০০ সালের জানুয়ারিতে মরণোত্তরভাবে ভারতের সর্বোচ্চ শান্তিকালীন সামরিক সম্মাননা পুরস্কার অশোকচক্রকে ভূষিত করেছিলেন।

জীবনের প্রথমার্ধ
----------------

সুধীর কুমার ওয়ালিয়া হিমাচল প্রদেশের কাংড়া জেলার পালামপুরে ২৪ শে মে ১৯৬৯ সালে সেনাবাহিনীর একজন প্রবীণ সুবেদার মেজর রুলিয়া রাম ওয়ালিয়া এবং শ্রীমতি রাজেশ্বরী দেবীর পরিবারে জন্মগ্রহণ করেছিলেন।  তিনি সুজনপুর তিহার সৈনিক স্কুলে পড়াশোনা করেছেন। তারপরে তিনি জাতীয় প্রতিরক্ষা একাডেমি, খড়গওয়াসলাতে ভর্তি হন।

আর্মি কেরিয়ার
--------------

সুধীর ইন্ডিয়ান মিলিটারি একাডেমি থেকে স্নাতক ডিগ্রি অর্জন করেন এবং চতুর্থ ব্যাটালিয়নে দ্য জাট রেজিমেন্টে কমিশন লাভ করেন। তিনি ইন্ডিয়ান পিস কিপিং ফোর্সের (আইপিকেএফ) একজন সদস্য ছিলেন, যাকে একটি শান্তি মিশনে শ্রীলঙ্কায় প্রেরণ করা হয়েছিল।  তিনি শ্রীলঙ্কা থেকে ফিরে আসার পরে তাঁকে পঞ্চম (স্পেশাল ফোর্সেস) ইউনিটে নবম ব্যাটালিয়ন, ভারতীয় সেনাবাহিনীর একটি বিশেষ বাহিনী, যা পাহাড়ী অভিযানে বিশেষীকরণ করা হয়েছিল।

তিনি সিয়াচেন হিমবাহে দুটি ছয় মাসের মেয়াদও পরিবেশন করেছিলেন।  ১৯৯৭ সালে তাকে বিশেষায়িত কোর্সে যুক্তরাষ্ট্রে প্রেরণ করা হয়েছিল এবং তিনি প্রথম স্থান অর্জন করেছিলেন। এই মিশনের সময় তিনি পেন্টাগনেও বক্তব্য রেখেছিলেন। তাঁর যোগ্যতার প্রতি স্বেচ্ছায় এবং শ্রদ্ধার বাইরে তাকে এই কোর্স চলাকালীন 'কর্নেল' বলা হত! 

লেফটেন্যান্ট হিসাবে ওয়ালিয়াকে ১৯৯৪ সালে জম্মু ও কাশ্মীরে জঙ্গিবাদের বিরুদ্ধে লড়াইয়ের জন্য দুটি পৃথক অভিযানে বীরত্বের জন্য সেনা পদক দেওয়া হয়েছিল।

পরে তাকে সেনাবাহিনী প্রধানের (সিওএএস) জেনারেল বেদ প্রকাশ মালিকের সহায়তাকারী-শিবির (এডিসি) হিসাবে দায়িত্ব দেওয়া হয়। কারগিল যুদ্ধ শুরু হলে তিনি যুদ্ধের ময়দানে যাওয়ার জন্য সিওএএসের কাছ থেকে বিশেষ অনুমতি নেন। দিল্লি থেকে বিদায় নেওয়ার দশ দিনের মধ্যে, তিনি মুশকোহ ভ্যালি সেক্টরে ৫২০০ মিটার দূরে জুলু টপটি পুুুনরায়় দখল করতে তাঁর দলকে নেতৃত্ব দেন। প্রশংসনীয় না হয়ে জুলু টপের উপর তার আক্রমণ সম্পর্কে জানতে চাইলে মেজর সুধীর বলেছিলেন: *"স্যার আপনি জানেন যে আমি একজন পাহাড়ী (পাহাড় থেকে)।* *আমার অভিযোজন দরকার নেই। "* 

কারগিল যুদ্ধ শেষ হওয়ার পরে, তাঁর দলকে জম্মু ও কাশ্মীরে সন্ত্রাসবাদের বিরুদ্ধে লড়াইয়ের দায়িত্ব দেওয়া হয়েছিল। 

১৯৯৯ সালের ২৯ আগস্ট তিনি জম্মু ও কাশ্মীরের কুপওয়ারা জেলার হাফরুদার জঙ্গলে জঙ্গি আস্তানায় হামলার নেতৃত্ব দেন। তিনি এই প্রক্রিয়াতে মোট ২০ জঙ্গিদের মধ্যে ৯ জন জঙ্গির ওপর গুলি চালিয়েছিলেন এবং টানা গুলি চালিয়েছিলেন। যদিও তিনি নড়াচড়া করতে পারছিলেন না, তবুও তিনি সফল হন না হওয়া পর্যন্ত তিনি তাঁর দলকে আদেশ দিতে থাকলেন। অভিযান শেষ হওয়ার মাত্র ৩৫ মিনিটের পরে তিনি নিজেকে সরিয়ে নেওয়ার অনুমতি দেন। তাকে আর্মি বেস হাসপাতালে ভর্তি করা হলেও তিনি পথে শহীদ হন। তাঁর বীরত্বের জন্য, তিনি মরণোত্তর ভারতে সর্বাধিক শান্তিকালীন সামরিক সম্মাননা পুরস্কার অশোকচক্রকে ভূষিত করেছিলেন।

তথ্যসূত্র
---------

1. 1 2 3 4 5  "This soldier died for us"। *Rediff.com*।
2. ↑  "Sudhir Walia — a braveheart who went beyond the call of duty"।
3. ↑  *Kargil from surprise to victory*। HarperCollins Publ. India। পৃষ্ঠা 186। আইএসবিএন 9788172239671।
4. ↑  *Kargil from surprise to victory*। HarperCollins Publ. India। পৃষ্ঠা 188। আইএসবিএন 9788172239671।